Uredba Komisije (ES) št. 1041/2002

z dne 14. junija 2002

o začasnem dovoljenju za nov dodatek v krmi

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Uredbo Komisije (ES) št. 2205/2001 [2] in zlasti člena 3 in 9a Direktive,

ob upoštevanju naslednjega:

(1) Direktiva 70/524/EGS predvideva, da se novi dodatki lahko dovolijo po pregledu vloge, predložene v skladu s členom 4 Direktive.

(2) Člen 2(aaa) Direktive 70/524/EGS zahteva, da so dovoljenja za kokcidiostatike povezana z odgovorno osebo, ki jih je dala v promet.

(3) Člen 9a Direktive 70/524/EGS določa, da se začasna dovoljenja za tovrstne snovi, ki so navedene v delu I Priloge C k navedeni direktivi, lahko izdajo za obdobje do štirih let od datuma začetka veljavnosti dovoljenja pod pogojem, da so izpolnjeni pogoji iz člena 3a(b) do (e) Direktive in se na osnovi razpoložljivih rezultatov utemeljeno domneva, da ob uporabi v prehrani živali povzroča enega izmed učinkov iz člena 2(a).

(4) Ocena dokumentacije, predložene v zvezi z kokcidiostatikom "Semduramicin sodium", opisanim v Prilogi, kaže, da ta dodatek ob uporabi v živalski kategoriji in pod pogoji, opisanimi v navedeni prilogi, izpolnjuje zgoraj navedene zahteve.

(5) Ocena dokumentacije kaže, da bo mogoče potrebno uvesti nekatere postopke za zaščito delavcev pred izpostavljenostjo dodatkom. Takšna zaščita se zagotovi z uporabo Direktive Sveta 89/391/EGS z dne 12. junija 1989 o uvedbi ukrepov za spodbujanje izboljšav za varnost in zdravje delavcev pri delu [3].

(6) Znanstveni odbor za prehrano živali je podal pozitivno mnenje o varnosti zgoraj navedenega kokcidiostatika pod pogoji, opisanimi v Prilogi.

(7) Ukrepi, predvideni s to uredbo, so v skladu z mnenjem Stalnega odbora za prehrambno verigo in zdravje živali –

SPREJELA NASLEDNJO UREDBO:

Člen 1

Uporaba dodatka "Semduramicin sodium" iz skupine "Kokcidiostatiki in druge zdravilne snovi", ki je naveden v Prilogi k tej uredbi, kot dodatka v prehrani živali se začasno dovoli pod pogoji, določenimi v navedeni prilogi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. junija 2002

Za Komisijo

David Byrne

Član Komisije

[1] UL L 270, 14.12.1970, str. 1.

[2] UL L 297, 15.11.2001, str. 3.

[3] UL L 183, 29.6.1989, str. 1.

--------------------------------------------------

PRILOGA

"Registracijska številka dodatka | Ime in reg. Številka osebe, odgovorne za dajanje dodatka v promet | Dodatek (trgovsko ime) | Sestava, kemijska formula, opis | Vrsta ali kategorija živali | Zgornja meja starosti živali | Najmanjša vsebnost | Največja vsebnost | Druge določbe | Datum poteka veljavnosti dovoljenja za promet |

mg aktivne snovi/kg popolne krmne mešanice | mg aktivne snovi/kg popolne krmne mešanice |

Kokcidiostatiki in druge zdravilne snovi

29 | Phibro Animal Health | Natrijev semduramicin (Aviax 5 %) | Sestava dodatka: Natrijev semduramicin: 51,3 g/kgNatrijev karbonat: 40 g/kgMineralno olje: 50 g/kgNatrijev aluminijev silikat: 20 g/kgSojina moka: 838,7 g/kgAktivna snov: Natrijev semduramicinC45H76016NaCAS številka 113378-31-7natrijeva sol inorornega polietra monokarboksilne kisline, produkt Actinomadura roseonufa(ATCC 53664)Nečistoče:Deskarboksil-semduramicin, ≤2 %Desmetoksil-semduramicin, ≤2 %Hidroksi-semduramicin, ≤2 %Skupaj: ≤5 % | Piščanci za pitanje | – | 20 | 25 | Prepovedana uporaba najmanj pet dni pred zakolom | 1.6.2006" |

--------------------------------------------------